Nariadenie Rady (EHS) č. 900/75
z 18. marca 1975,
ktorým sa uzatvára dodatkový protokol k dohode medzi Európskym hospodárskym spoločenstvom a Švajčiarskou konfederáciou
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, najmä na jej článok 113,
so zreteľom na odporúčanie Komisie,
keďže Nórsko nepristúpilo k Európskym spoločenstvám, mal by sa uzavrieť dodatkový protokol k dohode medzi Európskym hospodárskym spoločenstvom a Švajčiarskou konfederáciou,
PRIJALA TOTO NARIADENIE:
Článok 1
Dodatkový protokol k dohode medzi Európskym hospodárskym spoločenstvom a Švajčiarskou konfederáciou sa týmto uzatvára v mene spoločenstva.
Text protokolu je pripojený k tomuto nariadeniu.
Článok 2
Predseda Rady sa týmto oprávňuje určiť osobu splnomocnenú na podpísanie protokolu uvedeného v článku 1 a udeliť jej právomoci tak, aby zaväzoval spoločenstvo [1].
Článok 3
Toto nariadenie nadobúda účinnosť 1. mája 1975.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 18. marca 1975